LIVE  22 iunie / Numărul de noi îmbolnăviri scade, dar testările sunt tot mai puține: 246 de noi cazuri din 4.044 de teste.
Autoritățile au raportat 246 de noi cazuri de îmbolnăvire în România, în ultimele 24 de ore. Până astăzi, au fost confirmate 24.291 de cazuri de persoane infectate cu COVID-19, iar 17.031 s-au vindecat. 195 pacienți sunt internați la secția ATI.
Grupul de Comunicare Strategică a anunțat că au fost înregistrate alte 246 noi cazuri de îmbolnăvire, în ultimele 24 de ore, bilanțul total ajungând la 24.291.17.031 de persoane au fost declarate vindecate și externate.Numărul total al deceselor a urcat la 1.523.În intervalul 21.06.2020 (10:00) – 22.06.2020 (10:00) au fost înregistrate 11 decese (6 bărbați și 5 femei), ale unor pacienți infectați cu noul coronavirus, internați în spitalele din Argeș, Bistrița-Năsăud, Brăila, Dâmbovița, Ilfov, București, Olt, Vrancea și Vâlcea. Dintre acestea, 2 decese au fost întregistrate la categoria de vârstă 40-49 ani, 4 decese la categoria de vârstă 50-59 ani, 1 deces la categoria de vârstă 60-69 ani, 3 decese la categoria de vârstă 70-79 ani și 1 deces la o persoană de peste 80 de ani.7 dintre decese sunt ale unor pacienți care au prezentat comorbidități. Pentru un număr de 3 persoane care au decedat nu au fost depistate comorbidități, iar pentru 1 deces nu au fost raportate comorbidități.Până acum, 630.741 de teste au fost prelucrate în România pentru a identifica infecţia cu SARS CoV 2. În acelaşi timp, 1.258 de persoane sunt în carantină în centrele instituţionalizate iar alţi 71.895 de români se află în izolare la domiciliu.